|  |  |
| --- | --- |
| LandslæknanLandsapotekaran HeilsutrygdSjúklingaráðiðKrabbameinsfelagið | 2. juli 2019Mál: 19/00614-2Tygara skriv:Viðgjørt: KG |

**Uppskot til kunngerð til hoyringar – tilboð um ókeypis HPV-koppseting til dreingir**

Heilsu- og innlendismálaráðið hevur gjørt eitt uppskot til kunngerð um ókeypis HPV-koppseting, sum við hesum verður sent til hoyringar, sí Uppskot til Kunngerð um broyting í kunngerð um ókeypis koppseting ímóti ávísum smittandi sjúkum (HPV-koppseting)

Sambært uppskotinum fara dreingir nú eisini at fáa tilboð um ókeypis HPV-koppseting.

Málið um HPV-koppseting til dreingir hevur javnan verið á breddanum, síðani tilboðið til gentur varð sett í gildi í 2009. Hetta kemst av, at koppsetingin vísir seg at hava fleiri fyrimunir fyri heilsuna hjá dreingjum, bæði í mun til ávís sløg av krabbameini og aðrar sjúkur. Hjá gentum er koppsetingin serliga fyri at sleppa undan lívmóðirhálskrabba seinni í lívinum.

Tilboðið um ókeypis HPV-koppseting til dreingir verður í fyrstu atløgu veitt til dreingir í aldrinum 12-17 ár. Kunngerðin skal eftir ætlan koma í gildi dagin eftir, at hon er lýst.

Møguligar viðmerkingar til uppskotið til kunngerð skulu sendast til Heilsu- og innlendismálaráðið, t-postur: himr@himr.fo innan mikudagin 10. juli 2019.

Møguligir spurningar kunnu sendast til Katrin Gaard, fulltrúa, t-postur: katrin.gaard@himr.fo ella tlf. nr. 73 40 39.

Vinaliga

**Katrin Gaard**

fulltrúi